Dalende lidmaatgetalle het kerke wêreldwyd in beroering. 'n Gedagte wat byna in elke artikel rakende hierdie probleem na vore kom, is die gedagte dat veral die tradisionele kerke meer hulle bediening "na buite" moet rig. In dieselfde asem word daar ook genoem dat die kerk weer gehoorsaam moet word aan die groot opdrag van Christus (vlg. Matt. 28:19-20).
Ek lees onlangs in 'n tydskrif van drie jong Christene, al drie van Nigerië, wat mekaar in Nederland ontmoet het en tussen wie 'n heg te vriendskapsband gegroei het. Hulle gesprekke met mekaar het hoofsaaklik oor hulle godsdiens gegaan. Hulle het ook gereeld met Christenjongmense binne kerkverband oor die geloof en geloofsake gesels. Hulle was egter verbaas oor die vae manier waarop die kerkjeug oor God en die geloof gepraat het. Verder as die uitspraak "Ja, ons glo in God" het dit nie gekom nie. Dan het die gespreksgenote so gou as moontlik tot 'n ander onderwerp oorgegaan.
Professore aan die Teologiese Skool Potchefstroom vorm deel van 'n groter navorsing span by die Fakulteit Teologie van die Noordwes-Universiteit.
Ingevolge Artikel 18 van die Kerkorde vorm navorsing in die teologie, naas die opleiding van predikante, 'n belangrike deel van die opdrag van teologiese professore. Die navorsing vind binne die "Eenheid vir Reformatoriese Teologie en die ontwikkeling van die Suid-Afrikaanse Samelewing" plaas. Die bedoeling is om navorsing op 'n reformatoriese grondslag te beoefen wat 'n positiewe bydrae tot vraagstukke en behoeftes van ons samelewing kan lewer.
Die kerk is die liggaam, Christus is die Hoof. Hierdie liggaam moet opgebou en sterk gemaak word op 'n georganiseerde, formele en amptelike wyse (Ef. 3:14-20; 4:11-13).
Gelowiges se aksies binne die gemeente moet spontaan wees en deur diens aan mekaar gekenmerk word. Dit klink so mooi! Maar hoe lyk dit in ons kerke? Ongelukkig moet ons erken dat die werklikheid nie volgens die ideaal is nie. Soveel keer hoor ons: "In ons gemeente is dit altyd net 'n klein groepie wat alles doen. Die ander lidmate is onbetrokke."
Die mens is geskape as 'n afhanklike wese. Afhanklik van God en afhanklik van mekaar. Daarby kan ons nie verbykom nie. Kinders van die Here is ook van ongelowiges afhanklik. Ongelowiges het gelowiges se lewens al gered. Ons spoggerige motors is waarskynlik deur ongelowiges ontwerp en gebou. Ongelowiges het heel waarskynlik 'n aandeel in die vervaardiging van wat gelowiges elke dag eet en aantrek. Gelowiges sit nie in hoekies nie - ons leef en werk almal saam, met baie gemeenskaplike belange.
Die Algemene Sinode van die GKSA 2012 het eenparig en met akklamasie besluit "dat 'n omkeerstrategie in die GKSA uitgewerk, beplan en gevolg moet word om die dalende tendens in lidmaatgetalle in die GKSA en ander kerke in Suidelike Afrika om te draai, sodat die kerk van ons Here in Suidelike Afrika kan groei en sy koninkryk so uitgebou kan word".
Die Bybel verhaal van baie plekke wat vir 'n persoon besondere betekenis gehad het. Waar daar vir hom/haar/hulle 'n besondere gebeurtenis plaasgevind of lewens veranderende boodskap was. Kom ons kyk na 'n paar van hierdie plekke.
'n Oogwink in diens van die Here : besinning
Wanneer 'n mens aftree, kyk jy terug na 'n loopbaan en vra vrae oor die betekenis daarvan. Wanneer 'n predikant aftree, weet jy dat jou loopbaan maar net 'n oogwink was in die lang pad wat God met sy kerk stap. Die betekenis van jou loopbaan vervaag binne die konteks van die grootsheid van God se koninkryk. Tog gee so 'n loopbaan aan 'n mens 'n perspektief op die konteks van die kerk oor 'n bepaalde tydperk en laat dit 'n mens dink aan die uitdagings en geleenthede op die pad vorentoe. Hiervan kan iets in hierdie artikel weergegee word.
'n Waarderingswoord aan ... prof. Callie Coetzee : Teologiese Skool
Waarskynlik is hierdie stelling gepas om prof. Callie Coetzee se lewe as mens, predikant en teoloog te beskryf. Met die aanvaarding van sy emeritaat tydens die promosieplegtigheid in November 2011, het hy in sy repliekrede hierdie stelling gemaak en daarmee die belangrikheid van, maar ook sy liefde vir, die gereformeerde teologie onderstreep. 'n Mens sou sekerlik met reg kon opmerk dat dit onder hierdie banier was dat hy opgegroei, geteologiseer, gelééf het (en steeds werksaam is). Hoe dan anders - die gereformeerde teologie is 'n kosbare klein ood, in die Skrifopenbaring van die Drie-Enige God gegrondves en op die nalatenskap van die Reformasie gebou.
'n Waarderingswoord aan ... prof. Koos Vorster : Teologiese Skool
Dit is 'n groot voorreg om 'n waarderingswoord oor prof. JM (Koos) Vorster te skryf rondom die geleentheid van sy emeritering aan die Teologiese Skool Potchefstroom (TSP). Ek het prof. Koos die afgelope sewe jaar leer ken as 'n mens wat 'n groot liefde vir die kerk van die Here het, en as 'n teologiese professor met 'n diepe en onverskrokke bewoënheid vir maniere waarop die waarheid en geregtigheid van die Here - soos dit in sy Woord vir ons geopenbaar word - deur die diens werk van gelowiges in hierdie wêreld sigbaar gemaak behoort te word.
'n Waarderingswoord aan ... prof. Ben de Klerk : Teologiese Skool
Dit is vir my 'n groot voorreg om hierdie voorwoord te skryf oor 'n leermeester, promotor, vader, kollega en mentor, BJ (Ben) de Klerk. Sy inspirerende mentorskap lê my naby aan die hart. Hy het my op 'n besondere manier aangemoedig om 'n liefde vir die vakgebied Praktiese Teologie te ontwikkel. In sy lewe is die gesindheid van Jesus Christus duidelik sigbaar.
Ek dink nie my vriend Hinne sou baie van die woord "huldeblyk" gehou het as dit op hom betrekking sou hê nie. Hulde en eer kom die Skepper toe, was beslis sy leuse. Dan maar liewer 'n artikel waarin ons met dankbaarheid dink aan die man wat so 'n belangrike rol in ons lewens gespeel het: die man, die predikant, die vriend, eggenoot, vader en oupa wie se voetspore nog lank in ons gees sal lê. Talle gemeentelede en ander sal kan getuig van die invloed wat hy op hulle lewens gehad het. Dan kan 'n mens maar net sê dat hierdie sterweling sy taak, in soverre as wat dit deur God hom opgelê is, hier op aarde voltooi het.
Die tekort aan predikante in die Gereformeerde Kerke wat tans reeds beleef word, kan in die toekoms veel erger word as die huidige tekort aan kandidate vir teologiese opleiding by die TSP bly voortduur. Die tekort sal 'n negatiewe invloed op die opbou en uitbou van kerk en koninkryk hê. Daarom word gemeentes versoek om bekwame manne wat oortuig is dat hulle geroep is om predikant te word, daadwerklik daarin te ondersteun om met die nodige studies te begin en dit te voltooi (KO Art. 19).